Polisielid wat vrou in tronk verkrag het steeds in aanhoudingŉ 31-jarige polisiebeampte wat in hegtenis geneem is op aanklag dat hy ŉ verhoorafwagtende gevangene verkrag het, sal tot sy volgende verhoordatum in Maart in aanhouding bly, het KwaZulu-Natal se polisie Maandag gesê. Die konstabel het verlede week in die hof verskyn en sy saak is tot 30 Maart uitgestel. Hy sal tot dan in aanhouding bly, het woordvoerder kolonel Jay Naicker gesê. Hy het glo op 18 Desember verlede jaar ŉ verhoorafwagtende gevangene by die Glendale polisiestasie aan die noordkus van KwaZulu-Natal verkrag. ŉ Polisiebeampte het “vreemde geluide” in die aanhoudingselle gehoor en toe gaan ondersoek instel, het Naicker gesê. “ŉ 32-jarige vrou het vir hom gesê sy is sopas deur die gewapende konstabel verkrag.” Die vrou was in aanhouding vir aanranding.